Կենտրոնում գործող յուրաքանչյուր խմբակ իր առանձին սենյակն ունի, որտեղ տեղ են գտնում երեխաների պատրաստած ռոբոտները, գեղեցիկ նկարները, ձեռքի տարբեր աշխատանքներ: Վերջին շրջանում կենտրոն սկսել են հաճախել ոչ միայն երեխաները, այլ նաև տեղացի կանայք, ովքեր այստեղ հմտանում են թաղիքագործության, ասեղնագործության և նմանատիպ այլ արտադրանքներ ստեղծելու մեջ: Հատկապես ուշագրավ են թաղիքից պատրաստված հողաթափերը, գլխարկները, շարֆերը, ձեռնոցները, ծաղիկներն ու խաղալիքները: